paragraph_text: Grand Canyon rezultat je velike erozije, vulkanskih erupcija, naslaga lave i protjecanja rijeke Colorado. Nalazi se na nadmorskoj visini između 1.500 i 2.600 metara. Relativno je novijeg porijekla, ali je erozija, izazvana protjecanjem rijeke Colorado, počela još prije šest milijuna godina. Sastav stijena u kanjonu ukazuje i na mogućnost, da je ovo područje nekada bilo dno mora. Naslage koje se nalaze na stijenama ukazuju na postepeno formiranje i postojanje ovog prirodnog čuda na Zemlji još od prije više od dvije milijarde godina.